
Αθήνα  12  Ιανουαρίου  2016






ΔΕΛΤΙΟ ΤΥΠΟΥ

O Υπουργός Πολιτισμού και Αθλητισμού ευχαριστεί τον Δημήτρη Εϊπίδη για την εξέχουσα προσφορά του στο Φεστιβάλ Κινηματογράφου Θεσσαλονίκης 
«Ευχαριστώ θερμά τον κ. Δημήτρη Εϊπίδη για την 24χρονη προσφορά του στο  Φεστιβάλ Κινηματογράφου Θεσσαλονίκης. Ο κ. Εϊπίδης άνοιξε τις πόρτες του Φεστιβάλ στη διεθνή κινηματογραφική κοινότητα και χάρη σε αυτόν οι φίλοι του φεστιβάλ γνώρισαν δημιουργούς όπως ο Αλεξάντερ Πέιν και ο Νάνι Μορέτι. Παράλληλα, ίδρυσε το Φεστιβάλ Ντοκιμαντέρ Θεσσαλονίκης, προσελκύοντας ένα νέο κοινό κινηματογραφόφιλων. Η πλούσια διαδρομή του κ. Εϊπίδη ολοκληρώνεται φέτος με το 18ο Φεστιβάλ Ντοκιμαντέρ Θεσσαλονίκης (11 - 20 Μαρτίου 2016) αφήνοντας πίσω του πολύτιμη παρακαταθήκη για τη συνέχεια και την εξέλιξη του θεσμού».

